"Setswana Puo ya Gae (HL)/P2 11 DBE/Ngwanaitseele 2017 NSC KAROLO YA B: PADI/DITLHANGWA TSA SETSO Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo pading/ditlhangweng tsa setso tse o di tlhaoletsweng monongwaga. • Batlhatlhojwa ba tshwanetse go araba potso e le NNGWE go tswa mo pading/ditlhangweng tsa setso tse ba di ithutileng. • Fa motlhatlhojwa a itlhophetse go araba potso ya tlhamo mo KAROLONG ya B, o tshwanetse go araba dipotso tse dikhutshwane mo KAROLONG ya C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6 (POTSO YA TLHAMO) LEBA SEIPONE – Kabelo Kgatea Ka Setswana ga twe, ngwana sejo, o a tlhakanelwa go kaya gore ngwana o godisiwa ke batho ba ba farologaneng mo botshelong. Tshegetsa tlhagiso e, o ikaegile ka moanelwamogolo Motswagauteng le ditiragalo tsa padi. Tlhalosa seabe sa batho ba ba farologaneng mo kgodisong ya ga Motswagauteng.Tlhamo e nne mafoko a a ka nnang 400–450. [25] POTSO 7 (DIPOTSO TSE DIKHUTSHWANE) LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A Matlho a gagwe a ne a le mahibidu, direpodi le dintshi o ka gopola gore di tshasitswe mosidi kgotsa phori. E rile e le Lamatlhatso, e ka nna ura ya lesome mo mosong, a ntse a kaname jalo, a bona Kabo a tsena mo lebating. A tsamaya ka iketlo. A tlola gore a bo a ronkgele matsadi a batho ba Huhudi. 5 E rile fa a fitlha fa bolaong jwa gagwe, a tsopalala jaaka motlhoboloko. Dikeledi di thepologa le marama a mantshonyana le go kopanelo mo seledung. Ba lebana jaaka o ka re ba ja kgobe. Go se yo o bonyang. Matlho a ga Motswagauteng a phatsima, dikeledi di thepologela mo mosamong wa bookelo. 'Kolotsana ya me e kae tsala?' 10 A botsa jalo a tsitlalala le go leka go robala ka letlhakore la moja. Ga pala. 'Dikolotsana tsa rona di nyeletse.' Motswagauteng a diga matlho. Kabo a isa seatlanyana kwa kgetsaneng ya borokgwe jo a bo rekileng ka madi a go kgorometsa kolotsana. A ntsha seipone se Motswauteng a neng a se bofeletse mo kolotsaneng ya gagwe. 15 'Fela seipone sona ke se tsala, gomotsega. Mosimane yo o tlaa mmonang mo go sona, o tlaa tsoga mo diphateng tse di fisang. O tlaa ipatlela kolotsana e nngwe, gonne ke a mo tshepa, ke a mo rata, e bile ke a mo tlotla. Mo ikanye, mo rate o bo o mo tlotle. Modimo o phala baloi.' Kwalololo e ileditswe Phetla"